EkBass/fiwiki-20250220-pages-articles huggingface dataset:
Elbe

Elbe (, , sorb. Łobjo, ) on yksi Keski-Euroopan suurimmista joista ja tärkeä vesiväylä. Se virtaa Tšekin ja Saksan läpi ja laskee Pohjanmereen. Elbe on 1 165 kilometriä pitkä. Se oli DDR:n ja Saksan liittotasavallan rajajoki. Elben estuaari ulottuu Hampurista Cuxhaveniin. Siinä on hiekkasärkkiä ja mutaisia matalikkoja. Pääuoma on merkitty poijuin ja pengerretty. Pääuomaa on syvennetty asteittain 1800-luvun lopun 4,5 metristä 1990-luvun 14,5 metriin. Pääuoman ruoppaus on vähentänyt virtaamaa sivu-uomissa. Vuorovesi nousee joessa Geesthachtiin Hampuriin yläpuolelle, johon asti joki muuttaa suuntaansa vuoroveden vaiheiden mukaan. Hampurin kohdalla normaali korkeusvaihtelu on 2,4 metriä, mutta myrskyvuoksi voi saada joen tulvimaan kaupunkiin. == Sivujoet == Elben suurimmat sivujoet ovat Vltava, Saale ja Havel. Muita sivujokia ovat muun muassa Mulde, Eger/Ohře, Elster ja Iser/Jizera. Yksi pienistä sivujoista on Hampurin läpi virtaava Alster. Havelin sivujoki Spree virtaa Berliinin läpi. Myös Kielin kanavan kautta virtaa vettä Elbeen. == Kuljetusreitti == Joki kulkee muun muassa Dresdenin, Magdeburgin ja Hampurin kautta. Laivaväylä Euroopan kolmanneksi suurimpaan satamaan, Hampurin satamaan, kulkee Elbeä pitkin. Joki on yhteydessä Itämereen Elbe–Lyypekki-kanavan kautta sekä Havelin, Spreen, Spree–Oder-kanavan ja Oderin kautta kuin myös Oder–Havel- kanavaa ja Oderia pitkin. Elbe on lähes koko matkaltaan purjehduskelpoinen: rahtiliikenne on mahdollista aina Tšekin Chvaleticeen, lähelle Pardubiceä asti. thumb|Elbe Dresdenissä. == Elben vesistöalue == Elben valuma-alue on kaikkiaan 148 268 km². Noin 2/3 alueesta on Saksaa ja noin kolmannes Tšekkiä. Pieni alue kuuluu myös Puolaan ja Itävaltaan. ==Elben vedenlaatu ja kalakannat== Elbe oli yksi Euroopan saastuneimmista joista toisen maailmansodan ja 1980-luvun välillä. 1800-luvulla Hampuri otti juomavettä Elbestä, ja myös viemärit johdettiin sinne. Tämä johti koleraepidemiaan vuonna 1892. Itä-Saksan ja Tšekkoslovakian teollisuuspäästöt romahtivat talousuudistusten myötä, ja veden laatu parani huomattavasti. Edelleen joessa on paljon levää, ja kun se kuolee alajuoksulla syntyy happikatoa ja kalakuolemia Hampurin seudulla kesäaikaan. Kemikaalien määrä vedessä on vähentynyt, mutta kaloissa on edelleen sellaisia pitoisuuksia fenoleita ja muita vierasaineita, että niiden markkinoiminen ruokakalaksi on vaikeaa. Ajoittain on puhuttu suosituksista Elben kalan syömisen rajoittamiseksi. Joen varren lämpövoimalaitokset käyttävät jokivettä lauhdutukseen, mikä johtaa paikallisiin lämpenemisiin ja huonontaa kalojen elinoloja. 2000-luvulla joesta on tavattu aiemmin Välimerelle kuuluneita lajeja: paksuhuulikeltti, rusotäplämullo ja sardiini (Sardina pilchardus). == Lähteet == ==Aiheesta muualla== Luokka:Saksan joet Luokka:Tšekin joet * Luokka:Seulonnan keskeiset artikkelit
Hentii

Hentii () on yksi Mongolian 21 provinssista. Se sijaitsee maan itäosassa Ulan Batorin itäpuolella ja rajautuu Dornodin, Sühbaatarin, Dornogovin, Govisümberin, Tövin ja Selengen provinsseihin sekä Ulan Batorin kaupunkiin ja pohjoisessa Venäjään. Siellä on vuoden 2010 väestönlaskennan mukaan 65 335 asukasta ja sen pinta-ala on 80 300 neliökilometriä. Provinssin pääkaupunki on Öndörhaan. Hentii tunnetaan alueena, jossa Tšingis-kaani syntyi ja varttui aikuiseksi. == Aluejako == Alue jakautuu 18 pienempään osaan, sumiin. Ne ovat: Sum Mongoliksi Väkiluku (2015) Bajan-Adarga Баян-Адарга 2 418 Bajanhutag Баянхутаг 2 158 Bajanmönh Баянмөнх 1 627 Bajan-Ovoo Баян-Овоо 1 657 Batnorov Батноров 5 413 Batšireet Батширээт 2 248 Binder Биндэр 3 976 Bor-Öndör Бор- Өндөр 8 576 Dadal Дадал 2 821 Darhan Дархан 1 839 Delgerhaan Дэлгэрхаан 2 339 Galšar Галшар 2 112 Herlen Хэрлэн 21 520 Mörön Мөрөн 1 833 Norovlin Норовлин 2 341 Tsenhermandal Цэнхэрмандал 1 848 Žargalthaan Жаргалтхаан 2 092 Ömnödelger Өмнөдэлгэр 5 521 == Kuvia == Tiedosto:Delun-Boldog 2.JPG|Tšingis-kaanin syntymäpaikkana pidetty Delüün boldog Dadalin sumissa Tiedosto:Smile and have a happy day Khentii Aimag Family.jpg|Perhe Hentiin provinssissa Tiedosto:OnonRiver.jpg|Ononjoki Dadalissa == Lähteet == == Aiheesta muualla == * Provinssin internetsivut Luokka:Mongolian provinssit
The Cars

The Cars oli yhdysvaltalainen uuden aallon rockyhtye. Se perustettiin Bostonissa 1970-luvulla. Yhtyeeseen kuului laulaja ja rytmikitaristi Ric Ocasek, laulaja ja basisti Benjamin Orr, kitaristi Elliot Easton, kosketinsoittaja Greg Hawkes ja rumpali David Robinson. Yhtye teki levytyssopimuksen Elektra Recordsin kanssa vuonna 1977. Ensimmäinen albumi oli The Cars vuodelta 1978. Yhtye julkaisi 1970–1980-luvuilla yhteensä seitsemän kulta- ja platinalevyä. Niihin kuuluu myös lokakuussa 1985 julkaistu Greatest Hits -kokoelma. Yhtyeen viimeiseksi 1980-luvun studioalbumiksi jäi Door to Door vuodelta 1987. Yhtye vahvisti hajoamisensa helmikuussa 1988. 1990-luvun lopulla liikkui huhuja yhtyeen perustamisesta uudelleen, mutta laulaja–basisti Benjamin Orr kuoli haimasyöpään lokakuussa 2000. Vuonna 2010 yhtyeen hengissä olevat jäsenet kuitenkin kokoontuivat Ric Ocasekin johtamina yhteen uuden albumin äänittämiseksi. Seuraavana vuonna julkaistu albumi Move Like This nousi seitsemännelle sijalle Yhdysvaltain Billboard-listalla. == Diskografia == * * * * * * * == Lähteet == == Aiheesta muualla == * The Cars Allmusic- sivustolla Luokka:Yhdysvaltalaiset uuden aallon yhtyeet Luokka:Yhdysvaltalaiset rockyhtyeet Luokka:1970-luvun yhtyeet ja sooloartistit Luokka:1980-luvun yhtyeet ja sooloartistit
Benjamin Orr

Benjamin Orr (8. syyskuuta 1947 – 3. lokakuuta 2000) oli yhdysvaltalaisen rockyhtyeen The Carsin basisti ja yksi laulajista. Hänen ristimänimensä oli Benjamin Orzechowski ja hän syntyi Ohiossa venäläis-tšekkoslovakialaiseen perheeseen. Molemmat Orrin vanhemmista olivat muusikkoja. Orr opetteli lapsena soittamaan lukuisia soittimia, kuten kitaraa, bassokitaraa, kosketinsoittimia ja rumpuja. 1970-luvulla Orr soitti yhtyeessä Cap'n Swing, joka esiintyi lähinnä bostonilaisilla yökerhoilla. Yhtyeen hajottua vuonna 1975 Orr perusti uuden aallon rockyhtye The Carsin. Hän oli siinä helmikuuhun 1988 saakka, jolloin yhtye hajosi. The Carsin hajoamisen jälkeen Orr lähti soolouralle ja perusti kolme uutta yhtyettä. Huhtikuussa 2000 hänellä todettiin haimasyöpä, johon hän kuoli saman vuoden lokakuussa. Luokka:Yhdysvaltalaiset basistit Luokka:Vuonna 1947 syntyneet Luokka:Vuonna 2000 kuolleet
Joey Zasa

Joey Zasa on kuvitteellinen amerikanitalialaisen rikollisperheen päämies Francis Ford Coppolan ohjaamassa elokuvassa Kummisetä osa III (1990). Häntä näyttelee elokuvassa Joe Mantegna. Joey Zasa on perinyt Corleonen perheen liiketoiminnat 1970-luvulla ja ottanut palvelukseensa Vinnie Mancinin, joka on edesmenneen mafioso Sonny Corleonen poika. Vinnien setä Michael Corleone on siirtänyt perheen liiketoiminnat laillisiin säätiöihin, mutta omaa vielä vaikutusvaltaa rikollisperheiden neuvostossa. Zasa joutuu riitoihin Michaelin kanssa ja yrittää toisen rikollispäällikön Don Altobellon kanssa raivata Corleonen ja muut vanhemmat mafiapäälliköt pois tieltään. Kummisetä-elokuville tyypillisessä verilöylyssä Michael Corleone ja Vincent Mancini onnistuvat kuitenkin pakenemaan. Michael Corleonen jouduttua sairaalaan, isänsä tempperamenttisen ja väkivaltaisen luonteen perinyt Vinnie tappaa Zasan. Luokka:Elokuvahahmot Luokka:Kummisedän henkilöhahmot Luokka:Kuvitteelliset joukkomurhaajat
Amazonas

Amazonas voi tarkoittaa jotakin seuraavista neljästä eteläamerikkalaisten valtioiden osa-alueesta, joiden kaikkien nimi on johdettu Amazonjoesta (Río Amazonas). Sana Amazonia viittaa Amazon-jokea ympäröivään laajaan sademetsäalueeseen kokonaisuutena. Se on monen Etelä-Amerikan valtion alueella. * Amazonin allas, alue Amazonjoen ympärillä * Amazonas (Brasilia) – Brasilian osavaltio, joka on vain osa Brasilian Amazoniaa * Amazonas (departementti) – Kolumbian departamento, joka on vain osa Kolumbian Amazoniaa * Amazonas (Peru) – Perun lääni (región), on kapea vuoristoinen suikale Perun Amazonian luoteisosassa. * Amazonas (Venezuela) – Venezuelan osavaltio Muita merkityksiä: * Amazonas, lautapeli * Amazonas, brasilialainen moottoripyörä Luokka:Etelä-Amerikka
Vorschmack

Vorschmack on itäeurooppalainen liharuoka. Se valmistetaan jauhetusta lihasta, sipulista, vedestä ja anjoviksesta tai sillistä. Suuritöisemmissä ohjeissa liha ruskistetaan ensin ja jauhetaan sitten, helpommissa ohjeissa käytetään jauhelihaa. Liha voi olla lampaan- tai naudanlihaa, ja joissakin ohjeissa mukaan jauhetaan myös sikaa. Vorschmackia haudutetaan uunissa useita tunteja, ja se tarjotaan uuniperunoiden tai perunamuusin kanssa. Lisukkeisiin kuuluvat myös smetana, etikkasäilykkeet ja snapsi.Vorschmack reseptikokoelma kirjoista Eero Mäkelä 'Suomalaisen keittiön aarteet' ja Talon tapaan, keittiömestareiden 50 vuotta. Vorschmack mainitaan usein C. G. E. Mannerheimin lempiruoaksi. Mannerheimin kerrotaan tuoneen sen Puolasta, mutta ruoan alkuperästä on muitakin käsityksiä.Vorschmack Raholan syötävät sanat Alkuperäinen vorschmackin valmistustapa on saanut rinnalleen erityisesti retkeilyssä ja veneilyssä käyttökelpoisen nopeasti valmistuvan ”veneilijän vorschmackin”, jossa liha korvataan purkitetulla kypsällä lampaan-, poron-, sian- ja naudanlihalla sekä tähän lisättävällä sipulilla, valkosipulilla, smetanalla, anjoviksella ja tomaattisoseella. Tämän reseptin on kehittänyt jo 1970-luvulla keittiömestari Eero Mäkelä. Sana Vorschmack tarkoittaa sananmukaisesti saksaksi esimakua. == Lähteet == ==Aiheesta muualla== *Savoyn Pyhä Vorschmack , Viisi Tähteä Luokka:Juutalainen keittiö Luokka:Liharuoat Luokka:Seulonnan keskeiset artikkelit
Lenkkimakkara

thumb|Makkarangrillausta Saksan Thüringenissä Lenkkimakkara on vaalea homogeenisen makkaramassan muodostama ruokamakkara, paksumpi kuin nakki. Se on usein lenkin muotoinen, koska se on aikoinaan kypsennetty vartaaseen pujotettuna. Muoto on antanut makkaralle nimen.Lenkkimakkara Rahola Lenkkimakkaraa käytetään enimmäkseen ruoanvalmistukseen palasina, esimerkiksi makkarakastikkeeseen tai makkarakeittoon. Sitä voi myös grillata tai valmistaa uunimakkaraksi, mutta toisin kuin grillimakkaran kuori, lenkkimakkaran kollageeni- tai muovikuori ei ole tarkoitettu syötäväksiMakkarat ja niiden valmistus Ruokatieto. Lenkkimakkaraa voi käyttää myös kylmänä arkisiin voileipiin tai salaattiin. Lenkki- ja grillimakkaroita tavataan lämmittää hiili-, kaasu- ja sähkögrilleissä. Lenkkimakkaraa valmistetaan usein myös uunissa tai saunan kiukaalla lämmittämällä, jolloin makkara usein kiedotaan folioon. Makkaraa lämmitetään syötäväksi toisinaan myös mikroaaltouunissa tai paloiteltuna paistinpannulla. Kesäisin makkaroiden grillaaminen grillissä on suosittua. Makkaroita voidaan paistaa nuotiolla tai sisätiloissa takassa. Erityisesti juhannus on Suomessa makkaran sesonkiaikaa.Juhannus Sesonkien maut. Ruokatieto ==Katso myös== * Falukorv * HK Sininen Lenkki * Suomimakkara ==Lähteet== ==Kirjallisuutta== * Vuorela, Toivo 1961. Die finnischen Würste (Studia Fennica, Revue de linguistique et d'ethnologie finnoises, Tome IXe) Helsinki: Suomalaisen kirjallisuuden seura ==Aiheesta muualla== * Rahola, Jaakko: Makkarasanoja Luokka:Makkarat Luokka:Suomalainen keittiö
Mustikkapiirakka

Mustikkapiirakka on uunissa paistettava leivonnainen, joka koostuu taikinapohjasta ja mustikoista. Taikina on yleensä muro-, sokerikakku- tai pullataikinaa. Mustikoiden sekaan sekoitetaan usein perunajauhoja ja sokeria, jotta ne muodostavat uunissa kiinteämmän massan joka ei valu. Mustikkakerroksen päälle voidaan vielä taiteilla nauhoja piirakkataikinan tähteistä. Mustikkapiirakka tarjotaan usein vaniljakastikkeen kera. Mustikkapiirakan pohja voidaan tehdä myös rahkapiirakan pohjan tavoin. Piirakan pohja on usein samanlainen kuin sokerikakkujen tai pullaleivonnaisten pohja ja usein käytetään myös murotaikinaa. Mustikkapiirakasta on tehty useita versioita, kuten vegaaninen ja maidoton versio. Suomi 100 -juhlavuoden kunniaksi järjestetyssä kilpailussa mustikkapiirakka oli suosituin jälkiruoka kaikenikäisten keskuudessa. Äänestykseen osallistui noin 50 000 suomalaista. == Lähteet == == Aiheesta muualla == *Kotikokin mustikkapiirakkaohje *Myllyn Parhaan mustikkapiirakkaohje *Valion mustikkapiirakkaohje Luokka:Piirakat Luokka:Suomalainen keittiö
Don Altobello

Don Osvaldo ”Ozzie” Altobello on kuvitteellinen hahmo Francis Ford Coppolan ohjaamassa elokuvassa Kummisetä osa III. Häntä näyttelee elokuvassa Eli Wallach. Don Altobello italialais-amerikkalaisen rikollisperheen päämies. Don Altobello on edesmenneen Vito Corleonen hyvä ystävä ja tämän pojan Michael Corleonen tukija. Michaelin siirryttyä lailliseen liiketoimintaan ja saatua merkittävän aseman kansainvälisessä Vatikaanin vaikutuspiirissä olevasta yrityksetä Don Altobello pyytää Michaelia ottamaan muut New Yorkin rikollisperheet mukaan. Michaelin kieltäydyttyä Altobello kääntyy Joey Zazan puoleen, joka järjestää verilöylyn. Monet rikollisjohtajat kuolevat, mutta Michael Corleone pelastuu veljenpoikansa Vincent Mancini-Corleonen avulla. Don Altobello liittoutuu Vatikaanissa vaikuttavien Corleonen vastustajien kanssa ja yrittää murhauttaa tämän. Elokuvan loppukohtauksessa, jossa murhayritys epäonnistuu, Corleonen sisar Connie Corleone myrkyttää Don Altobellon makupaloilla. Luokka:Kummisedän henkilöhahmot Luokka:Elokuvahahmot Luokka:Kuvitteelliset mafiosot
Belomorskin piiri

Belomorskin piiri () on yksi Karjalan tasavallan hallintopiireistä. Se kuuluu Vienan Karjalaan ja sijaitsee tasavallan itäosassa Vienanmeren rannalla kuuluen. Piiri ulottuu idässä Karjalan tasavallan ja Arkangelin alueen väliselle rajalle. Karjalan tasavallassa piiri rajoittuu etelässä Segežan piiriin, lounaassa Muujärven piiriin, lännessä Kalevalan kansalliseen piiriin ja pohjoisessa Kemin piiriin. Piirin hallinnollinen keskus on Belomorsk. Piirin pinta-ala on 12 982 km² Piirissä ilmestyy paikallislehti Belomorskaja Tribuna. ==Paikallishallinnolliset osat== Belomorskin piiriin kuuluu 5 paikallishallinnollista yksikköä: yksi kaupunkikunta (ven. gorodskoje poselenije) ja neljä maalaiskuntaa (ven. selskoje poselenije). Kaupunki: * Belomorsk (hallinnollinen keskus) Maalaiskunnat: * Kesäjoki * Njuhtša * Sosnavitsa * Suma Muita asutuskeskuksia ovat Hvoinyi, Kevättämäjärvi, Kuolisma, Lehto, Malenga, Pušnoi, Suiku, Suikujärvi, Tunkua, Uiunsaari, Uskela, Uusi Maasjärvi, Virantajärvi, Virma ja Zolotets. ==Historia== Piiri muodostettiin Sorokan piirin nimellä 29. elokuuta 1927, jolloin siihen liitettiin Sorokan, Suman, Kuolisman, Njuhtsan ja Laapinan kunnat sekä osia Vojatšun, Petrovo-Jamin ja Suikujärven kunnista. Piirin nimi vaihtui Belomorskin piiriksi vuonna 1938, jolloin sen hallinnollisen keskuksen nimi Sorokka muuttui Belomorskiksi. Vuosina 1930–1945 Segežan piiri oli lakkautettuna ja osa sen alueesta kuului Sorokan piirin. Tunkuan piiri lakkautettiin 1960-luvulla ja liitettiin Belomorskin piiriin. ==Lähteet== ==Aiheesta muualla== * *
Hestia

Hestia () oli kreikkalaisessa mytologiassa kotilieden, perhe-elämän ja valtiollisen elämän suojelija ja oli yksi 12 olympolaisesta jumalasta, kunnes luovutti paikkansa Dionysokselle. Hän oli Kronoksen ja Rhean tytär ja pysyi neitsyenä ikuisesti, vaikka Apollon (mies) ja Poseidon (mies) yrittivät lähennellä. Hestiasta ei ole monia tarinoita, vaan hän on melko väritön hahmo. Roomalaiset samaistivat Hestian heidän omaan jumalaansa Vestaan, jonka valtiollinen rooli oli kuitenkin Hestiaa merkittävämpi. ==Lähteet== Luokka:Antiikin Kreikan jumalattaret Luokka:Kodin ja lieden jumalat Luokka:Seulonnan keskeiset artikkelit
RMS Mauretania

RMS Mauretania oli brittiläinen linjalaiva, jonka rakensi Cunard Line -varustamolle Swan Hunter & Wigham Richardson Wallsendin telakalla Newcastle upon Tynessa, ja se laskettiin vesille 20. tammikuuta 1906. Alus oli RMS Lusitanian sisarlaiva ja valmistuttuaan maailman suurin ja nopein laiva. Alus oli 790 jalkaa (240,8 m) pitkä ja 88 jalkaa (26,8 m) leveä, ja sen bruttopaino oli 31 938 tonnia. Aluksen pääkoneina oli neljä Parsons-tyyppistä höyryturbiinia, jotka pyörittivät neljää pronssipotkuria. Aluksen normaali risteilynopeus oli 25 solmua (46 km/h), joten alus oli esimerkiksi Titanicia nopeampi. Savupiippuja oli neljä. Matkustajapaikkoja laivalla oli täsmälleen yhtä paljon kuin RMS Lusitanialla, 2 165 hengelle: * 1. luokka: 563 * 2. luokka: 464 * 3. luokka: 1 138 (yleensä 3. luokka oli siirtolaisluokka, steerage) RMS Mauretania sai haltuunsa vuonna 1909 tavoitellun Sinisen nauhan, joka myönnetään Atlantin nopeimmin ylittäneelle vesialukselle. Se piti nauhaa hallussaan yli 20 vuotta, kunnes Norddeutscher Lloydin Bremen lopulta rikkoi Mauretanian ennätyksen vuonna 1929. Ensimmäisen maailmansodan sytyttyä vuonna 1914 Mauretania oli joukkojenkuljetus- ja sairaala-aluksena. Ranskalaisen matkustajalaiva S/S Normandien voitettua Sinisen nauhan Mauretania otti sen viimeisellä Atlantin-ylityksellään takaisin. Pian tämän jälkeen "Atlantin vinttikoira" -nimellä kutsuttu matkustajalaiva lähti vuonna 1935 viimeiselle matkalleen Rosythiin romutettavaksi. ==Lähteet== Luokka:Höyrylaivat Luokka:Cunard Line Luokka:Swan Hunterin valmistamat alukset Luokka:Sairaalalaivat
Paul Jyrälä

Paul ”Pappa” Jyrälä (9. heinäkuuta 1941 Espoo – 12. heinäkuuta 2007 Järvenpää) oli suomalainen musiikkiäänittäjä ja -miksaaja sekä elokuvien äänisuunnittelija. Äänitekniikan alalla Jyrälä on Suomen elokuvahistorian tunnetuimpia ja arvostetuimpia tekijöitä ja luennoitsijoita. Jyrälä aloitti uransa Yleisradiossa 1960-luvun alkupuolella, josta siirtyi MTV:hen vuonna 1965. Ensimmäinen hänen äänittämänsä elokuva oli Millipilleri vuodelta 1966. Sitä seurasivat muut 1960-luvun Spede-elokuvat ja muun muassa Jörn Donnerin elokuvat. Jyrälä kärsi jonkin asteisesta työnarkomaniasta, ja kaivatessaan irtiottoa leipätyöstään hän työskenteli hetken aikaa eri aloilla, muun muassa kalastajana ja rekankuljettajana.Tykkyläinen, Lauri: Äänittäjän arkipäivää, (Paul Jyrälän haastattelu), Projektio 2/1980. s. 20. Vuodet 1970–1977 Jyrälä toimi musiikkiäänittäjänä Finnvox-studioilla, josta hän siirtyi Love Recordsin studiopäälliköksi vuosiksi 1977–1979. Hän vieraili kuitenkin silloin tällöin myös elokuvaprojekteissa. 1980-luvulla Jyrälä teki äänisuunnittelua suomalaisiin elokuviin, ja on saanut töistään seitsemän Jussi-palkintoa. Hän oli mukana myös muutamissa Hollywood-tuotannoissa, kuten Patriot (2000) ja Hannibal (2001 foley editor). Työntekoa Jyrälä jatkoi aktiivisesti elämänsä loppuun saakka. Viimeiseksi työkseen hän äänitti Samuli Edelmannin virsilevyn Luhangan vanhassa puukirkossa. Jyrälä valittiin vuonna 1990 ensimmäisenä suomalaisena Yhdysvaltain elokuva-akatemian jäseneksi. Jyrälä kuoli vaikean sairauden uuvuttamana Järvenpäässä 66-vuotiaana heinäkuussa 2007. Jyrälä on haudattu Järvenpään hautausmaalle. Jyrälän kunniaksi on perustettu yhdistys Pappa Fest ry, joka harjoittaa hyväntekeväisyyttä lasten hyväksi ja myöntää Pappa-palkintoja elokuvan ja musiikin parissa työskenteleville nuorille lupauksille. == Jussi-palkinnot == * Jon (1983) * Da Capo (1986) * Helsinki Napoli All Night Long (1987) * Kuutamosonaatti (1988) * Talvisota (1989) * Romanovin kivet (1993) * Esa ja Vesa – auringonlaskun ratsastajat (1994) * Pelikaanimies (2004) == Lähteet == == Aiheesta muualla == * Paul Jyrälän muistokirjoitus Helsingin Sanomissa * * Luokka:Suomalaiset elokuvaäänittäjät Luokka:Suomalaiset musiikkiäänittäjät Luokka:Jussi-palkinnon saajat Luokka:Vuonna 1941 syntyneet Luokka:Vuonna 2007 kuolleet Luokka:Suomalaiset äänisuunnittelijat
Miklós Németh

Miklós Németh (s. 23. lokakuuta 1946) on unkarilainen entinen keihäänheittäjä ja olympiavoittaja 1976 Montréalista.Kamper, s. 192 Aktiiviaikoinaan 183-senttinen ja 88-kiloinen Németh oli huippu-urheilija jo toisessa polvessa. Hänen isänsä Imre Németh oli moukarinheiton olympiavoittaja 1948 kisoista. Myös pojasta piti alkujaan tulla isänsä tavoin moukarinheittäjä, mutta moukari lensi vain 59,88 metriä, ja hän päätti vaihtaa lajia. Ennen Montréalin kisoja eräs suurimmista ennakkosuosikeista oli Suomen Seppo Hovinen, joka ennen kisoja oli heitellyt varmantuntuisesti 90-metrisiä heittoja. Montrealin karsinnassa sekä Németh että Hovinen heittivät hieman alle 90 metriä. Finaalissa Németh kuitenkin heitti jo ensimmäisellä kierroksella uuden maailmanennätystuloksen 94,58, eikä tuohon tulokseen kyennyt kukaan vastaamaan. Lähimmäksi, 6,66 metrin päähän, pääsi Suomen Hannu Siitonen.Kluge, s. 473 Montréalin kultamitali jäi Némethin uran ainoaksi arvokisamitaliksi. Münchenin 1972 olympialaisissa hän sijoittui seitsemänneksi tuloksella 81,98 Kluge, s. 248 ja Moskovan 1980 olympialaisissa kahdeksanneksi tuloksella 82,40.Kluge, s. 700 EM-kilpailuissa hän sijoittui Budapestissa 1966 viidenneksi tuloksella 79,82,Siukonen & Ahola, s. 86 Helsingissä 1971 yhdeksänneksi tuloksella 76,82,Siukonen & Ahola, s. 111 Roomassa 1974 seitsemänneksi tuloksella 81,06 Siukonen & Ahola, s. 123 sekä Prahassa 1978 kuudenneksi tuloksella 83,58.Siukonen & Ahola, s. 137 ==Parhaat tulokset== * 94,58 (1) Montreal 26.7.1976 (Olympialaiset) * 94,10 (1) Tukholma 4.7.1977 * 92,92 (1) München 17.6.1977 * 92,08 (1) Budapest 16.9.1976 * 91,94 (1) Koblenz 6.7.1977 * 91,38 (1) Budapest 25.6.1975 * 91,24 (1) Helsinki 30.6.1977 * 90,10 (1) Banska Bystrica 25.6.1977 * 89,64 (1) Budapest 6.6.1977 * 89,56 (1) Budapest 6.7.1976 ==Lähteet== * * * ===Viitteet=== Luokka:Unkarilaiset keihäänheittäjät Luokka:Unkarilaiset olympiavoittajat Luokka:Vuonna 1946 syntyneet Luokka:Elävät henkilöt
Dan Tigerstedt

Dan Tigerstedt (s. 1954 Helsinki) on suomalainen musiikkiäänittäjä, -miksaaja ja -tuottaja. Tigerstedt on ollut mukana yli 500 suomalaisen albumin tekemisessä. Tigerstedtin ura alkoi vuonna 1975 Leif Kiviharjun omistamassa Parkville-studiossa Helsingin Puistolassa. Sieltä studio laajensi Mellunmäkeen ja toimi nimellä Birdland. Vuonna 1980 Tigerstedt palkattiin Musiikki-Fazerin perustamaan Takomo-studioon, jossa 1980-luvulla syntyi Tigerstedtin äänittämänä monia klassikkolevyjä, menestyneimpinä Dingon kolme tunnetuinta albumia (1984–1986). Takomon lopetettua vuonna 1990 hän siirtyi välivuoden jälkeen Finnvox-studiolle. Vuodesta 2003 Tigerstedt on toiminut myös Oy KoDa Productions Ab:n studiopäällikkönä. Tigerstedtille myönnettiin taiteilijaeläke vuonna 2020. ==Katso myös== * Tigerstedt-suku == Lähteet == == Aiheesta muualla == * Tigerstedt KoDa:n sivuilla (sisältää muun muassa täydellisen referenssiluettelon) Luokka:Suomalaiset musiikkiäänittäjät Luokka:Suomalaiset musiikkituottajat Luokka:Vuonna 1954 syntyneet Luokka:Elävät henkilöt
Jean Stapleton

pienoiskuva|Jean Stapleton vuonna 1977. Jean Stapleton (alun perin Jeanne Murray, 19. tammikuuta 1923 New York, New York, Yhdysvallat – 31. toukokuuta 2013 New York, New York, Yhdysvallat) oli yhdysvaltalainen näyttelijä. Hän esiintyi urallaan niin kameran edessä kuin teatterissakin. Ensimmäisen varsinaisen läpimurtoroolinsa hän teki vuoden 1960 musikaalielokuvassa Langat kuumina (Bells Are Ringing). Viimeisen roolinsa hän teki televisioelokuvassa, vuoden 2001 rikostrillerissä A Most Deadly Family. Elokuvaa ei ole esitetty Suomen televisiossa. Stapleton muistetaan kaikkein parhaiten Perhe on pahin -televisiosarjan Archie Bunkerin vaimona. Hän voitti Edith Bunkerin roolistaan kolme Emmyä ja kolme Golden Globea. Stapleton oli naimisissa William H. Putschin kanssa tämän kuolemaan vuonna 1983 saakka. Avioliitosta syntyi kaksi lasta, Pam ja John. Miehensä kuoleman jälkeisenä aikana Stapleton kertoi yleisölle, ettei hän pysty puhumaan surustaan, mutta hän kuitenkin kertoi elävänsä elämäänsä yksi päivä kerrallaan. Stapleton kuoli 90-vuotiaana toukokuussa 2013. Kuoleman syy oli luonnollinen. == Lähteet == ==Aiheesta muualla== * Luokka:Yhdysvaltalaiset näyttelijät Luokka:Yhdysvaltalaiset teatterinäyttelijät Luokka:Golden Globe -palkinnon saajat Luokka:Primetime Emmy -palkinnon saajat Luokka:Vuonna 1923 syntyneet Luokka:Vuonna 2013 kuolleet
Dissosiaatio (kemia)

Dissosiaatio on molekyylin hajoaminen kahdeksi tai useammaksi molekyyliksi tai atomiksi. Esimerkiksi vetymolekyyli H2 dissosioituu kahdeksi vetyatomiksi H ja H noin 1800 asteen lämpötilassa. Kun vetykaasua kuumennetaan edelleen, se ionisoituu noin 10 000 kelvinin lämpötilassa. Assosiaatio ja jälleenyhtyminen ovat dissosiaation vastakohtia. == Dissosiaatiovakio == Palautuville dissosiaatioille kemiallisessa tasapainossa : AB \leftrightarrow a + b dissosiaatiovakio kd on dissosioituiden suhde dissosioitumattomiin yhdisteisiin: : k_d = \frac{[a][b]}{[ab]} ==Lähteet== Luokka:Kemialliset reaktiot
Adiabaattinen prosessi

Adiabaattinen prosessi on lämpöoppiin liittyvä tapahtuma, jossa tutkittavan järjestelmän ja ympäristön välillä ei siirry lämpöä. Sisäenergian muutos adiabaattisessa prosessissa aiheutuu vain työn vaikutuksesta. Sisäenergiaa voidaan muuttaa esimerkiksi rajatun systeemin tilavuuden muutoksen avulla. == Ideaalikaasun adiabaattinen prosessi == Ideaalikaasun adiabaattiselle prosessille pätee : P V^{\gamma} = \operatorname{vakio} \qquad : TV^{\gamma-1} = \operatorname{vakio} : T^\gamma p^{1-\gamma}=\mathrm{vakio} Missä P = paine, V = tilavuus, T = lämpötila ja γ = adiabaattivakio (ominaislämpökapasiteettisuhde). Yksiatomiselle ideaalikaasulle γ = 5 / 3. : \gamma = {C_{P} \over C_{V}} = \frac{f + 2}{f}, c_{P} on moolinen lämpökapasiteetti vakiopaineessa ja c_{V} moolinen lämpökapasiteetti vakiotilavuudessa. f on kaasun vapausasteiden lukumäärä (3 yksiatomiselle kaasulle, 5 kaksiatomiselle kaasulle). Luokka:Termodynamiikka Luokka:Seulonnan keskeiset artikkelit
Eksponentti

Eksponentti on potenssimerkinnässä oleva elementti, jolla ilmoitetaan, kuinka monta kertaa luku kerrotaan itsellään. Kun luku kerrotaan itsellään useita kertoja, voidaan laskumerkintä lyhentää käyttämällä potenssimerkintää: :3 \cdot 3 \cdot 3 \cdot 3 \cdot 3 = 3^5 Esimerkkitapauksessa lukua kolme kutsutaan kantaluvuksi ja viittä kutsutaan eksponentiksi. ==Lähteet== * Luokka:Alkeisalgebra
Aapa

Aapa voi tarkoittaa seuraavia: == Salanimi == * Uula Aapa, Akseli Olli Väänäsen (1900–1987) kirjallinen salanimi == Paikka == * Luola-aapa, yksi Kuivaniemen kylä * aapasuo, suotyyppi
Enslaved

__NOTOC__ Enslaved on norjalainen Ivar Bjørnsonin ja Grutle Kjellsonin vuonna 1991 perustama black metal -vaikutteinen viikinkimetalliyhtye. Elokuussa 2008 yhtye solmi levytyssopimuksen Nuclear Blast Recordsin kanssa. ==Tyyli== Enslavedin alkutuotanto on musiikillisesti lähellä muita norjalaisia black metal -yhtyeitä, mutta sanoitukset koko uralta ovat liittyneet viikinkimytologiaan. Nykyistä Enslavedia on luonnehdittu progressiiviseksi black metaliksi. == Jäsenet == === Nykyiset jäsenet === * Ivar Bjørnson – kitara * Grutle Kjellson – laulu, basso * Håkon Vinje – kosketinsoitin, puhdas laulu * Arve Isdal – kitara * Iver Sandøy – rummut === Entiset jäsenet === * Trym Torson – rummut * Harald Helgeson – rummut * Dirge Rep – rummut * Freddy Bolsø – rummut * Roy Kronheim – kitara * Cato Bekkevold – rummut * Herbrand Larsen – kosketinsoitin, taustalaulu * Øyvind Madsen – kosketinsoitin (live) == Julkaisut == === Studioalbumit === * * * * * * * * * * * * * * * * === Kokoelma-albumit === * === EP:t === * * * * === Split-albumit === * * * === DVD:t === * * === Demot === * * == Lähteet == Luokka:Norjalaiset black metal -yhtyeet Luokka:Norjalaiset folk metal -yhtyeet Luokka:Viikinkimetalliyhtyeet
Janne Haavisto

Janne Pekka Haavisto (s. 28. marraskuuta 1964 Espoo) on suomalainen rumpali, musiikkituottaja ja -äänittäjä, joka on toiminut ammattimuusikkona vuodesta 1983 lähtien. ==Ura muusikkona== Haavisto kävi nuoruudessaan Sibelius-lukiota ja soitti rumpuja Bablers-nimisessä yhtyeessä yhdessä muun muassa Arto Tammisen ja Sam Yaffan kanssa. Vuonna 1980 tämä yhtye levytti albumin Whats All About. 16-vuotiaana hän sai veljensä Ollin avustuksella paikan J. Karjalainen & Mustat Lasit -yhtyeessä. Tuo pesti kesti 12 vuotta, ja alkuvaiheissa Haavisto kävi lukion loppuun sekä kirjoitti ylioppilaaksi kiertueiden lomassa. Keikkoja heillä oli tuohon aikaan jopa 300 vuodessa. Mustien Lasien kiertueiden lomassa Haavisto teki Mitja Tuuralan kanssa Radio Cityyn ohjelmaa, jossa soitettiin paljon vanhaa amerikkalaista musiikkia, mm. surf-musiikkia, mikä johti vuonna 1988 surf-musiikkia soittaneen Laika & The Cosmonauts -yhtyeen perustamiseen. Karjalaisen tehtyä paluun albumilla Et ole yksin, Haavisto palasi soittamaan yhtyeessä. Muita yhtyeitä, joissa Haavisto on soittanut, ovat mm. TTV, The JP’s ja Janne Haavisto & The Farangs. 2010-luvulla hän on soittanut myös Irina Björklundin ja Erinin yhtyeissä. ==Toiminta tuottajana== Soittamisen ohella Haavisto on pitkään toiminut äänittäjänä ja tuottajana. Hän kertoo soittaneensa yhtä aikaa J. Karjalaisen ja Mikko Kuustosen yhtyeissä sekä Laikoissa ja tuottaneensa samaan aikaan seitsemän levyä vuosittain. Jätettyään Mustat Lasit hän jatkoi kuitenkin yhteistyötä J. Karjalaisen kanssa ja on tuottanut tämän kolme levyä, joista Tähtilampun alla toi hänelle tuottaja-Emman vuonna 1992. Hän on tuottanut myös J. Karjalaisen 2010-luvulla ilmestyneet albumit Et ole yksin, Sinulle Sofia sekä Sä kuljetat mua. ==Muusikkosuvun jäsenenä== Haaviston isä Jukka Haavisto oli tunnettu muusikko, samoin hänen kymmenen vuotta vanhempi veljensä Olli Haavisto. Sisar Susanna Haavisto tunnetaan sekä laulajana että näyttelijänä. ==Luottamustehtävät== *Teosto-palkinto loppuraadin jäsen 2007 ==Diskografia== === Sooloalbumit === * Welcome Tourist We Take Your Dolar (2000) * Permanent Jet Lag (2002) == Lähteet == Luokka:Suomalaiset musiikkituottajat Luokka:Suomalaiset musiikkiäänittäjät Luokka:Suomalaiset rumpalit Luokka:Emma- palkinnon saajat Luokka:Vuonna 1964 syntyneet Luokka:Elävät henkilöt
Seth Cohen

Seth Ezekiel Cohen on Adam Brodyn esittämä kuvitteellinen hahmo televisiosarjassa O.C.. Seth on Sandy ja Kirsten Cohenin poika. Seth pitää sarjakuvista ja purjehtimisesta. Aikeena hänellä onkin mennä Tahitille omalla purjeveneellään, joka on nimetty seurustelukumppani Summer Robertsin mukaan. Unelma jää toteuttamatta ja Seth palaa Newportiin, mutta Summer on kuitenkin luopunut toivosta saada Seth takaisin ja tavannut Zach Stevensin, uuden poikaystävän, jolla tehdä Seth kateelliseksi. Päästäkseen psyykkisesti irti Summerista Seth menee töihin rannalle perustettuun uuteen musiikkiklubiin The Bait Shopiin ja rakastuu sen tatuoituun klubipäällikköön Alexiin. Ainoa este heidän suhteensa onnistumiselle näyttää olevan Alexin entinen tyttöystävä. Seth saa selville, että Summer on lähdössä romanttiselle lomamatkalle Italiaan Zachin kanssa. Mutta Sethin unelmat saavatkin täyttymyksen, kun Summer saapuu hänen luokseen ja antaa suudelman. Kun viimeinen vuosi lukiossa alkaa, nuorten on aika miettiä tulevaisuuttaan. Summer saa yllättäen korkeat arvosanat testeistään ja hänkin päättää hakea Browniin, samaan kouluun kuin Seth. Kaitlin Cooper auttaa Sethiä valmistautumaan kouluhaastatteluun. Lopulta Seth päättää kuitenkin jättää koko haastattelun väliin ja tuhoaa mahdollisuutensa päästä sisään. Summer hyväksytään kouluun, jolloin Seth pelkää, että tyttö jättäisi koulun hänen takiaan. Tämän vuoksi Seth päättää erota Summerista, mutta alkaa pian katua päätöstään. Hän päättää saada Summerin takaisin valmistujaisjuhlissa Anna Sternin avustuksella. Summerilla on samat suunnitelmat, ja hän saapuu juhliin toisen pojan kanssa. Ilta saa onnellisen päätöksen Sethin tunnustaessa Summerille kaikki hölmöilynsä. Seth hyväksytään RIDS:iin. Neljännellä tuotantokaudella Seth kosii Summeria, ja vaikka tämä kieltäytyy, pari jatkaa seurusteluaan. Sarjan viimeisessä jaksossa Seth ja Summer menevät naimisiin. == Katso myös == *Atomic County == Aiheesta muualla == *Seth Cohen O.C-Wikiassa Luokka:O.C:n hahmot
Pauli Rantasalmi

Pauli Esko Antero Rantasalmi (s. 1. toukokuuta 1979 Helsinki) on suomalainen kitaristi ja musiikkituottaja. Rantasalmi tunnetaan parhaiten The Rasmus -yhtyeen kitaristina vuosilta 1994–2022, mutta hän on myös tuottanut monia artisteja. Hänen tuottamiaan yhtyeitä ovat muun muassa Killer ja Kwan. Hän asuu Singaporessa, mutta on suomen kansalainen.Soundi 8/2008 Rantasalmen tuottamilla levyillä äänittäjänä toimii Kwanin kitaristi Antti Eräkangas. Hän on näytellyt pientä sivuosaa Pitkä kuuma kesä -elokuvassa. Rantasalmi voitti Vuoden Tuottaja Emman vuonna 2001. Hänestä tuli elokuussa 2008 poikavauvan isä. Rantasalmi on toiminut säveltäjänä muutamille artisteille, kuten Killer, Kwan ja Tuuli. Lisäksi hän on ollut mukana tekemässä Anna Erikssonille Pamela- kappaletta. == Lähteet == Luokka:Suomalaiset kitaristit Luokka:Suomalaiset musiikkituottajat Luokka:Suomalaiset rockmuusikot Luokka:Suomalaiset säveltäjät Luokka:Emma-palkinnon saajat Luokka:The Rasmus Luokka:Vuonna 1979 syntyneet Luokka:Elävät henkilöt
Polyainos

Polyainos () on antiikin kreikkalainen nimi, joka voi viitata seuraaviin henkilöihin: * Polyainos, makedonialainen kirjailija ja sotateoreetikko * Polyainos Lampsakoslainen, epikurolainen filosofi.
Ryan Atwood

Ryan Francis Atwood on kuvitteellinen hahmo televisiosarjassa O.C.. Hän on yksi sarjan päähenkilöistä, ja häntä näyttelee Benjamin McKenzie. Ryan Atwood on kapinallinen ongelmanuori, jonka lakimies Sandy Cohen adoptoi perheeseensä, kun hän melkein joutui vankilaan. Coheneiden perhe on upporikas, ja he asuvat Kalifornian Newport Beachilla. Ryan ystävystyy perheen pojan Seth Cohenin kanssa ja ihastuu naapurin Marissa Cooperiin. == Juoni == Ensimmäisen tuotantokauden lopussa Ryan joutuu lähtemään Newport Beachista, koska hänen entinen tyttöystävänsä Theresa oli raskaana (kolmannella kaudella paljastui, ettei lapsi ollut Ryanin). Ryan palaa toisen tuotantokauden alussa takaisin Newport Beachiin, koska Theresa väittää saaneensa keskenmenon, vaikkei sitä oikeasti saanutkaan. Kolmannen kauden lopussa Ryanin entinen tyttöystävä Marissa kuolee Ryanin käsivarsille saamiinsa vammoihin, jotka tulivat auto- onnettomuudesta. Ryan lähtee pois Coheneilta, koska ei pysty elämään ilman Marissaa, mutta palaa lopulta. Tämän jälkeen Ryan ihastuu Taylor Townsendiin, joka tuli kuvioihin mukaan kolmannessa tuotantokaudessa. == Aiheesta muualla == * Ryan Atwood O.C-Wikiassa Luokka:O.C:n hahmot
Lohikäärme (Ilmestyskirja)

Lohikäärme on Raamatun Ilmestyskirjassa esiintyvä hahmo. Se on suuri, tulipunainen ja seitsenpäinen. Sillä on kymmenen sarvea ja seitsemän kruunua päissään. Ilmestyskirjan 12:ssa luvussa lohikäärmeen kerrotaan pudottavan kolmanneksen tähdistä maahan, yrittävän tappaa taivaan kappaleisiin pukeutuneen naisen lapsen ja sotivan enkelien kanssa, minkä seurauksena lohikäärme "syöstiin maahan". Seuraavassa luvussa (ilm. 13) lohikäärmeen kerrotaan olevan itse Saatana, joka on antanut voimansa merestä tulleelle pedolle, joka pakottaa ihmiset palvomaan lohikäärmettä. == Tulkintoja == Antiikin ajan kristityt tulkitsivat useimmiten lohikäärmeen tarkoittavan joko paholaista tai Roomaa, joka alkujaan rakennettiin seitsemälle kukkulalle. Rooman hajottua näkemys lohikäärmeestä paholaisena muuttui huomattavasti yleisemmäksi. Tulkinta lohikäärmeestä Roomana on kuitenkin vielä muun muassa preteristisen ja historiallisen tulkinnan kannattajien käytössä. Myös kirjaimellisessa tulkinnassa yleensä lohikäärmeen katsotaan olevan symbolinen olento, viitaten yleensä paholaiseen. Luokka:Johanneksen ilmestys
Kymmenpotenssimuoto

Kymmenpotenssimuoto, eksponenttimuoto eli tieteellinen merkintätapa on merkintätapa, jossa luku ilmoitetaan mahdollisella etumerkillä varustettuna mantissan sekä jonkin kymmenen kokonaislukupotenssin tulona. Esimerkiksi luku −1 560 000 voidaan kirjoittaa muodossa −1,56·106, missä etumerkki on miinus, mantissa on 1,56, kantaluku on 10 ja eksponentti on 6. Kymmenpotenssimuotoa käytetään luvun mittaustarkkuuden ilmoittamiseksi sekä suurten ja pienten lukujen kirjoittamiseksi lyhyesti. Varsinkin laskimissa ja tietokoneissa, joskus muuallakin, käytetään kymmenpotenssiesitykselle a·10k merkintätapaa a E+k, jos k ≥ 0, ja a E−k, jos k < 0\. E-notaatiota ei suositella tieteellisissä julkaisuissa vaan normaalisti käytetään kymmenpotenssimuotoa. ==Esimerkkejä== # 0,001234 = 1,234·10−3 = 1,234 E−3 # Maan massa on noin 5 974 000 000 000 000 000 000 000 kg eli 5,974·1024 kg. # Vetymolekyylissä H2 vetyatomien ytimien välinen etäisyys on noin 0,000 000 000 074 m eli 7,4·10−11 m. # Jos pisteiden A ja B väliseksi etäisyydeksi ilmoitetaan 1 000 m, ei lukija voi tietää, millä tarkkuudella mittaus on tehty. Mittaustarkkuus välittyy tieteellisellä merkintätavalla: jos etäisyys ilmoitetaan muodossa 1,00·103 m, on mitattu kymmenen metrin tarkkuudella, jos muodossa 1,0·103, on mitattu sadan metrin tarkkuudella jne. ==Lähteet== ==Aiheesta muualla== *What Is Scientific Notation And How Is It Used? *Scientific Notation in Everyday Life *An exercise in converting to and from scientific notation Luokka:Lukujärjestelmät Luokka:Merkintätavat
Kurkimäki (Kuopio)

Kurkimäki on Kuopion kaupunginosa ja taajama noin 25 km kaupungin keskustasta etelään. Asukkaita noin 900. Vuoteen 1968 asti Kurkimäki kuului Kuopion maalaiskuntaan. Kurkimäessä toimii muun muassa Kurkimäen koulu (alakoulu), päiväkoti, esikoulu, kirjasto ja Koivurannan loma- ja kurssikeskus. Kurkimäkeen kulkee bussiliikenne, vaikkakin aika harvakseltaan. Kurkimäen kyläkauppa on lopettanut toimintansa. Kurkimäellä on myös Savon radan liikennepaikka. Matkustajajunaliikenne lopetettiin vuonna 2002. == Lähteet == ==Kirjallisuutta== *Savut mastojen ympärillä, Totta ja tarua Kurkimäen, Pellesmäen, Sotkanniemen ja Vehmasmäen kyliltä. 1996. Vehmasmäen nuorisoseura. Luokka:Kuopion kylät Luokka:Kuopion taajamat
Esko Ahonen

Esko Olavi Ahonen (s. 13. kesäkuuta 1955 Evijärvi) on suomalainen keskustaa edustava poliitikko. Hän toimi kansanedustajana kaksi kautta vuosina 2003–2011. Ahonen valittiin Lestijärven kunnanjohtajaksi helmikuussa 2012. ==Elämä== Ahonen valmistui ylioppilaaksi vuonna 1974 Evijärven lukiosta ja rakennusinsinööriksi vuonna 1980 silloisesta Vaasan teknillisestä oppilaitoksesta. Vuonna 1986 hän suoritti LKV-tutkinnon ja vuonna 1993 yrityshallinnon MHT-tutkinnon Markkinointi-instituuttissa. Vuonna 1996 Ahonen suoritti vielä pankkitoiminnan esimiestutkinnon Osuuspankkiopistossa. Vuosina 1980–1985 Ahonen työskenteli Evijärven Rakennus Oy:n vastaavana työnjohtajana ja markkinointipäällikkönä. Vuosina 1986–2008 hän oli Järviseudun Op- kiinteistökeskus Oy:n toimitusjohtaja. Ahonen toimi Evijärven kunnanvaltuutettuna vuosina 1981–1988. Hän oli Keskustan Etelä-Pohjanmaan piirin varapuheenjohtaja vuosina 2000–2006 ja puheenjohtaja vuosina 2007–2011. Vuonna 2006 Ahonen voitti piirin puheenjohtajaäänestyksessä tehtävää yli 20 vuotta hoitaneen Jukka Vihriälän. Piirin eduskuntavaaliehdokasasettelusta nostettiin oikeusjuttu ja piirin vastavalittu toiminnanjohtaja erosi. Vuonna 2008 Ahonen siirsi kirjansa Alajärvelle ja osallistui siellä kunnallisvaaleihin. Hänet valittiin valtuustoon 235 äänellä. Ennen valintaansa Lestijärven kunnanjohtajaksi hän toimi Alajärven kaupunginvaltuuston puheenjohtajana vuosina 2009–2012. Sotilasarvoltaan Ahonen on yliluutnantti. Hänen puolisonsa on erikoissairaanhoitaja Maria Ahonen. Heillä on kaksi aikuista lasta. == Luottamustoimia == * Keskustan puoluehallituksen jäsen Keskustan Etelä-Pohjanmaan piirin edustajana * Suomen Nuorisoseurojen Liiton hallituksen puheenjohtaja 2007-2016 == Julkaisuja == * * ==Lähteet== == Aiheesta muualla == * Esko Ahosen kotisivut * Luokka:Suomen Keskustan poliitikot Luokka:Kansanedustajat Luokka:Vaasan vaalipiiri Luokka:Evijärven kunnanvaltuutetut Luokka:Alajärven kaupunginvaltuutetut Luokka:Lestijärven kunnanjohtajat Luokka:Etelä-Pohjanmaan aluevaltuutetut Luokka:Suomalaiset insinöörit Luokka:Vuonna 1955 syntyneet Luokka:Elävät henkilöt
Susanna Haapoja

Aino Maria Susanna Haapoja (13. marraskuuta 1966 Kauhava – 30. toukokuuta 2009 Tampere) oli suomalainen keskustalainen poliitikko. Haapoja valittiin kansanedustajaksi vuoden 2003 eduskuntavaaleissa ja toiselle kaudelle vuoden 2007 vaaleissa. Hän oli myös vuodesta 2005 Kauhavan kaupunginvaltuuston puheenjohtajana. Haapoja oli Keskustanaisten puheenjohtajana 2003–2005. Agrologin tutkinnon suorittanut Haapoja työskenteli ennen valintaansa kansanedustajaksi muun muassa opettajana ja MTK:n järjestöagrologina. Haapoja sai 29. toukokuuta 2009 aivoverenvuodon ollessaan Kauhavan Lentosotakoulun johtajan vaihdostilaisuudessa. Hänet kuljetettiin Tampereen yliopistolliseen sairaalaan, mutta leikkauksesta huolimatta Haapoja kuoli seuraavana päivänä. Eduskuntaan hänen seuraajakseen nousi Lasse Hautala. Haapojan hautajaiset järjestettiin 12. kesäkuuta 2009. == Lähteet == == Aiheesta muualla == * Helsingin Sanomat: Susanna Haapojan muistokirjoitus * Luokka:Kansanedustajat Luokka:Suomen Keskustan poliitikot Luokka:Kauhavan kaupunginvaltuutetut Luokka:Vaasan vaalipiiri Luokka:Suomalaiset opettajat Luokka:Vuonna 1966 syntyneet Luokka:Vuonna 2009 kuolleet
Lasse Hautala

Lasse Tapani Hautala (s. 22. tammikuuta 1963 Kauhajoki) on suomalainen keskustalainen poliitikko ja entinen kansanedustaja. Hän on toiminut kansanedustajana vuosina 2003–2007 sekä uudelleen vuosina 2009–2019. ==Kansanedustajana== Eduskuntaan Lasse Hautala valittiin vuoden 2003 vaaleissa, Vaasan vaalipiiristä. Eduskuntavaaleissa 2007 hän sai 5 510 ääntä ja oli putoamislistan toinen, jääden näin Keskustan ensimmäiseksi varaedustajaksi. Susanna Haapojan kuoleman jälkeen 30. toukokuuta 2009 hänelle avautui paikka eduskuntaan, mutta hän halusi miettiä päätöstään europarlamenttivaalien yli. Näissäkin vaaleissa hän jäi varasijalle, joten hän päätti palata eduskuntaan. Kevään 2011 eduskuntavaaleissa Hautala sai 6 592 ääntä ja tuli valituksi uudelleen Vaasan vaalipiirin kansanedustajaksi. Hautala oli toiseksi eniten ääniä saanut keskustalaisehdokas. Kevään 2015 eduskuntavaaleissa Hautala keräsi kaikkiaan 7 037 ääntä ja tuli valituksi jatkokaudelle kansanedustajaksi. Hän oli vaalipiirin kolmanneksi eniten ääniä saanut keskustalaisehdokas. Vuoden 2019 eduskuntavaaleissa Hautalan äänisaalis oli 4 828 ääntä, mikä ei riittänyt valituksi tulemisen. ==Muut tehtävät== Hautala toimii Kauhajoen kaupunginvaltuuston puheenjohtajana vaalikaudella 2021–2025. Hän haki vuonna 2009 Kauhajoen kaupunginjohtajaksi, mutta hävisi äänestyksen tehtävään pääsystä Kauhajoen hallintojohtaja Keijo Kuja-Lipastille äänin 20–15 toisella kierroksella. Kaupunginhallitus esitti kaupunginjohtajan virkaan Hautalaa. Hautala toimi europarlamentaarikko Kyösti Virrankosken erityisavustajana vuosina 1996–2001. Hautalalla on neljä lasta puolisonsa Marjatta Hautalan (o.s. Lehtinen) kanssa ja hän on sotilasarvoltaan luutnantti.Lasse Hautala == Lähteet == == Aiheesta muualla == * Hautalan kotisivut * Luokka:Kansanedustajat Luokka:Suomen Keskustan poliitikot Luokka:Vaasan vaalipiiri Luokka:Kauhajoen kaupunginvaltuutetut Luokka:Etelä- Pohjanmaan aluevaltuutetut Luokka:Vuonna 1963 syntyneet Luokka:Elävät henkilöt
Pertti Hemmilä

Pertti Aatos Hemmilä (s. 24. elokuuta 1955 Somero) on suomalainen kokoomusta edustava poliitikko, poliisi, maanviljelijä ja yrittäjä. Hemmilä toimi kansanedustajana Varsinais-Suomen vaalipiiristä vuosina 1999–2015. Hemmilä oli ehdolla myös eduskuntavaaleissa 2015, mutta jäi ensimmäiselle varasijalle. Pertti Hemmilä oli ehdolla vuoden 2023 eduskuntavaaleissa, mutta ei tullut valituksi. Hemmilä on toiminut Halikon kunnanvaltuuston puheenjohtajana vuosina 1997–2005. Hän on eläkkeellä poliisin virasta ja toimii aktiivisesti yrittäjänä metsä- ja energia-alalla. Pertti Hemmilä on avioliitossa anestesialääkärin, LT Tuija Hemmilän kanssa. Hemmilällä on neljä aikuista lasta ja yhdeksän lastenlasta. Sotilasarvoltaan hän on luutnantti. == Lähteet == == Aiheesta muualla == * Hemmilän kotisivut * Luokka:Kansanedustajat Luokka:Kansallisen Kokoomuksen poliitikot Luokka:Varsinais-Suomen vaalipiiri Luokka:Halikon kunnanvaltuutetut Luokka:Suomalaiset poliisit Luokka:Suomalaiset maanviljelijät Luokka:Suomalaiset yrittäjät Luokka:Vuonna 1955 syntyneet Luokka:Elävät henkilöt
Marjukka Parpola

Marjukka Eija Parpola (o.s. Karttunen, s. 5. toukokuuta 1967 Turku) Viitattu 10.12.2013 on suomalainen kokoomuksen kansanedustajana vuosina 1999–2007 toiminut poliitikko ja Yrittäjänaisten Keskusliiton toimitusjohtaja 2008–2011. Parpola oli Liedon kunnanvaltuustossa vuosina 1996–2000. Vuosina 2001−2017 hän oli Turun kaupunginvaltuuston jäsen. Hän oli myös Varsinais-Suomen maakuntavaltuuston varapuheenjohtaja vuosina 2001–2004. Koulutukseltaan Parpola on kasvatustieteen maisteri (1997). Hän toimi puutarha-alan yrittäjänä vuosina 1993–1999. Vuosina 1991–1999 hän oli freelance-toimittaja Auran Aallot -paikallisradiossa, sekä useilla televisiokanavilla muun muassa ohjelmissa Suomen Kaunein Kunta, Erotico-ticoErotico-tico toi erotiikkaa ja huumoria myöhäisiltaan,Yle Elävä arkisto. Viitattu 22.1.2014. ja PuutarhassaMarjukka Karttusen CV. Viitattu 22.1.2014.. Parpola valittiin Maito ja Terveys ry:n Maitotytöksi vuonna 1991.Maidon lähettiläät kautta aikain , Maito ja terveys ry. Viitattu 10.6.2014. Parpola avioitui vuonna 2005 lakimies Ville Parpolan kanssa. Parpola kertoi raskauden vaikutuksista kehoonsa ja mieleensä kirjassaan Kamalan ihana herne (Edita 2008).Marjukka Karttunen nautti rintojensa tuijotuksesta , Ilta-Sanomat 27.2.2008. Viitattu 22.1.2014.Margit Arvonen: Marjukka Karttusesta kehittyi seksipeto odotusaikana. Minäkö muka vaaraton? Iltalehti 27.2.2008. Viitattu 22.1.2014. Parpola anoi lisäaikaa nostamaansa kansanedustajan sopeutumiseläkkeeseen sen muututtua keväällä 2019 kolmivuotiseksi. Eduskunnan kansliatoimikunta hylkäsi hakemuksen. Luottamustoimia: * Suomen Satamaliiton hallituksen jäsen 2004–2009 * Turun Seudun Jätehuolto Oy:n hallituksen jäsen 2007–2009 * Lähivakuutuksen hallintoneuvoston jäsen 2007– * Lounet Oy:n hallintoneuvoston jäsen 2000–2007 * Lounais-Suomen Liikunta ja Urheilu ry (LiikU), varapuheenjohtaja 2000– * Yleisradion hallintoneuvoston jäsen 2003–2007 * valtion liikuntaneuvoston varajäsen 2003–2007 * Kansallisen Kokoomuksen Naistenliiton varapuheenjohtaja 2000–2002 * Turun lasten ja nuorten teatteri ry:n varapuheenjohtaja 2003–2005 * Turun sataman johtokunnan jäsen 2009– * Turku Touring Oy:n johtokunnan jäsen 2009– * Cencorp Oyj:n hallituksen varapuheenjohtaja 2013–2015About us: Board of Directors . Savcor. Viitattu 22.1.2014.Proposal to the General Meeting of Valoe Corporation. Valoe Oyj 27.5.2015 (Web Archive 2016). Viitattu 9.4.2016. ==Lähteet== == Aiheesta muualla == * Luokka:Kansanedustajat Luokka:Varsinais- Suomen vaalipiiri Luokka:Kansallisen Kokoomuksen poliitikot Luokka:Turun kaupunginvaltuutetut Luokka:Liedon kunnanvaltuutetut Luokka:Suomalaiset yrittäjät Luokka:Vuonna 1967 syntyneet Luokka:Elävät henkilöt
Haisuhilleri

Haisuhilleri eli tsorilla (Ictonyx striatus) on haisunäätiä muistuttava, Saharan eteläpuolisen Afrikan puolikuivilla savanneilla elävä näätäeläin. Haisuhillerin hännän alapuolella sijaitsee hajurauhanen, josta se saattaa ruiskuttaa voimakastuoksuista ainetta ollessaan uhattuna. Tunnetaan tapauksia, joissa yksinäinen haisuhilleri on ahdistanut hajullaan suuren joukon leijonia vastakaadetun seepran ruholta pois. Yöeläiminä ne metsästävät öisin ja jäävät päiviksi pesään tai kallionhalkeamiin. Haisuhillerit ovat hyviä uimaan ja kiipeilevät mielellään puissa. Vankeudessa ne voivat saavuttaa viiden vuoden iän. Nisäkäsnimistötoimikunta on ehdottanut, että lajin suomenkieliseksi nimeksi vaihdettaisiin zorilla. == Anatomia == Haisuhillereillä on pitkä, paksu mustavalkoraidallinen turkki. Näiden nisäkkäiden ruumiit ovat noin 33–38 cm pitkiä, hännät noin 20–30 cm. Haisuhillerit painavat noin kilon. Haisuhillerillä on pitkä kuono, lyhyet jalat ja vahvat kynnet. Kasvot ovat väritykseltään mustat ja niissä on kolme valkeaa täplää. == Syöminen == Haisuhillerit ovat lihansyöjiä ja ruokalistalla on hyönteisiä, sammakoita, matelijoita, jyrsijöitä, lintuja, munia ja joskus jopa isompia eläimiä. Haisuhillerit metsästävät pikkueläimiä itse, mutta isomman saaliin saaminen muilta petoeläimiltä on helppoa, koska ne eivät voi sietää haisuhillerin tuottamaa hajua. == Lisääntyminen == Naaraat synnyttävät pesäkoloissa 2 tai 3 poikasta viiden viikon tiineyden jälkeen. == Lähteet == == Aiheesta muualla == *Laji.fi: Zorilla (haisuhilleri) (Ictonyx striatus) *iNaturalist: Zorilla (Ictonyx striatus) *ITIS: Ictonyx striatus *Global Biodiversity Information Facility (GBIF): Ictonyx striatus *University of Michigan, Animal Diversity Web (ADW): Ictonyx striatus, striped polecat *Pherobase: Semiochemicals of Ictonyx striatus, the Striped weasel Luokka:Näätäeläimet